Debati për emigracionin e paligjshëm
Në Shtetet e Bashkuara vazhdon të shtohet polemika rreth çështjes së emigrantëve pa dokumenta
Gjatë deklaratave të tij këtë javë, biznesmeni dhe kandidati për president Donald Trump tha se fëmijëve të lindur në Amerikë në familje emigrantësh që jetojnë ilegalisht në SHBA, duhet t’u mohohet nënshtetësia amerikane. Sipas studimit të qendrës Pew, në Shtetet e Bashkuara gjenden mbi 11 milionë emigrantë pa dokumenta, më shumë se gjysma e të cilëve janë nga Meksika, dhe rreth 25 përqind nga vendet e tjera të Amerikës Qendrore. Grupet që mbrojnë të drejtat e emigrantëve thonë se ata duhet të lejohen të qëndrojnë edhe pa viza. Njerëzit që kalojnë ilegalisht nëpërmjet kufirit me Meksikën kanë gjetur mënyra të ndryshme, pavarësisht se agjentët e patrullimit kufitar punojnë për të siguruar kufirin. Maya rikujton natën kur kaloi për në Texas rreth 10 vjet më parë. Maya, emigrante pa dokumente: Maya ndoqi rrugëtimin e të dashurit, tashmë bashkëshort i saj, i cili gjithashtu erdhi ilegalisht në Shtetet e Bashkuara nga Meksika. Ata kanë një vajzë 8-vjeçare, që lindi në Maryland, dhe tashmë është nënshtetase amerikane. thotë Maya. Dan Stein, kreu i Federatës për Reformën e Emigracionit, thotë se emigrantët ilegalë duhet të deportohen. Por, ideja e një deportimi masiv është qesharake, thotë George Escobar, i një shoqate që mbron emigrantët latinë në Maryland. Të ashtuquajturat “qytete strehë”; 276 qytete në 32 shtete nuk e lejojnë policinë të ndalojë dhe të pyesë njerëzit vetëm për të përcaktuar statusin e tyre të emigracionit. Zoti Stein thotë se policia duhet ta ketë mundësinë të pyesë njerëzit që dyshon se ndodhen në vend ilegalisht: Por, zoti Escobar thotë se në atë rast policia do të tejkalonte kompetencat. Të dy bien sidoqoftë dakort se sistemi i emigracionit në SHBA ka nevojë të reformohet: Zoti Stein propozon diçka tjetër: Vitin e kaluar, Presidenti Barack Obama nënshkroi një urdhër ekzekutiv që do të lejonte rreth gjysmën e emigrantëve pa dokumenta të qëndrojnë në SHBA. Por, kundërshtarët e kësaj iniciative e kanë paditur këtë urdhër në gjykata.